گەنجانی ئاتسز

گەنجانی ئاتسز (بە تورکی: Genç Atsızlar) ڕێکخراوێکی ڕاستڕەوی توندڕەون کە لەسەر بنەمای ئایدۆلۆژیای نیھاڵ ئاتسز دامەزراوە و لە ٣ی ئایاری ٢٠٠٥ لە شاری بورسای تورکیا دامەزراوە.

 مێژوو 
لە ١٤ی تشرینی یەکەمی ٢٠٠٨، لە یاری تۆپی پێی تورکیا و ئەرمەنستان کە لە بورسا ئەنجامدرا، ڕاگەیەندرا کە ھێنانی ئاڵای ئازەربایجان قەدەغەیە، بۆ ئەوەی ڕێگری لە ھەر ململانێیەک لە یاریگاکەدا بکرێت. چوار ئەندامی گەنجانی ئاتسز لەلایەن پۆلیسەوە دەستبەسەر کران بەھۆی ئەوەی پلانیان دانابوو لە ناوەڕاستی یارییەکەدا فڕۆکەی ڕیمۆت کۆنترۆڵکراو کە بە ئاڵای ئازەربایجانەوە بەسترابوو بەسەر یاریگاکەدا ھەڵبکەن.

گەنجانی ئەتسیز کە لە ساڵی ٢٠١٢ لە گۆڕەپانی تەقسیم بەشدارییان کردبوو، لە ساڵیادی کۆمەڵکوژی خۆجالی (کۆمەڵکوژی ١٩٩٢ی خەڵکی مەدەنی ئازەربایجان لەلایەن سوپای ئەرمەنستانەوە) دروشمیان بەرزکردەوە و لافیتەیەکیان بەدەستەوە بوو کە لەسەری نووسرابوو «ھەمووتان ئەرمەنن، ھەمووتان گەوادن»، و «گەوادەکانی ھرانت ئێمە مەترسێنن»، ھەروەھا «ئەمڕۆ گۆڕەپانی تەقسیم، سبەی یەریڤان، شەوانە لەناکاو ھێرشتان دەکەین». چەند ڕۆژێک لە میدیاکان باسی ئەو گردبوونەوەیە دەکرا. ڕاگەیەندرا کە ئەو گرووپە لە کاتی گردبوونەوەکەدا پلانی ھێرشکردنە سەر بەدەپە و ڕۆژنامەی ئاگۆس و کونسوڵخانەی فەڕەنسایان دانابوو و ھەروەھا پلانیان دانابوو دواتر ھێرش بکەنە سەر سیاسەتمەداری مەھەپە ئەکمەلوددین ئیحسانۆغلو.

دوای ئەوەی ھێزە چەکدارەکانی سووریای بەشار ئەسەد لە ٢٧ی شوباتی ٢٠٢٠ ٣٦ سەربازی تورکیایان لە ئیدلیب کوشت، گەنجانی ئاتسز «رێپێوانی سوپا و نەتەوە»یان لە پارێزگا جیاجیاکان ڕێکخست.

بورسا وەک پایتەختی گەنجانی ئاتسز وەسف دەکرێت. لە گۆرانییە ناسیۆنالیستییە بەناوبانگەکەی مەولوودجان قاپلان «تەشکیلات تورکوسو» کە لە ساڵی ٢٠٢٠ بڵاوکرایەوە، باس لە گەنجانی ئاتسز کراوە. لە بەیتی دووەمدا ھاتووە «توران ماڵی ئێمەیە، گەنجانی ئاتسز سوپای ئێمەیە، گورگەکەمان بەردەوام ھاوار بکات، لە شاخەوە بۆ شاخ».

 ئەمانەش ببینە 
 ئەرگەنەکۆن

 سەرچاوەکان 

پۆل:بیردۆزە سیاسییەکان
پۆل:نیۆفاشیزم
پۆل:توورانیزم
پۆل:پان تورکیزم
پۆل:تیرۆریزم لە تورکیا
پۆل:ناسیۆنالیزمی تورکی
پۆل:دامەزرانەکانی ٢٠٠٥ لە تورکیا
پۆل:ڕێکخراوەکان، دامەزرانی ٢٠٠٥
پۆل:چەوساندنەوەی کوردەکان لە تورکیا
پۆل:دژەکوردبوون